Hendrik Laas

Hendrik Laas (29. juuli 1862 Võtikvere vald – 13. märts 1919 Tartu) oli eesti põllumajandustegelane.

Raamatukaupluse, raamatukogu, seemne- ja põllutööriistade kaupluse omanik Tartus ja katsetalu omanik Raadil, korraldas põllumajanduskursusi, -näitusi ja ekskursioone.

Andis 1895–1912 välja ajakirja Põllumees, 1895–1904 Põllumehe kalendrit, 1906–1909 nädalalehte Vabadus, avaldas põllumajanduslikku õppekirjandust.

Hendrik Laas sai Anna ja Stanislavi ordeni ning ülendati 1909. aastal isiklikuks aukodanikuks. Ta oli Eesti Kirjameeste Seltsi liige.

Kirjandus 
 Krista Aru. Põllumees Laas. Kultuur ja Elu, 1992, nr 10, lk 56–59.
 A. J. Kippasto. Sada aastat Hendrik Laasi sünnist. Võitleja, september 1962, nr 9, lk 5.

Välislingid 
 

Eesti põllumajandustegelased
Liivimaa inimesed
Eesti Kirjameeste Seltsi liikmed
Sündinud 1862
Surnud 1919